Noćas se u New Orleansu, na utakmici Pelicansa i Nuggetsa, dogodio incident na relaciji Hrvatska - Srbija. Iako u momčadima New Orleansa i Denvera nema Hrvata, na tribinama se našla hrvatska zastava, a nju je, prema pisanju stranih medija, držao Hrvat.

Kada je reporterka televizije iz Denvera "Alltitude" uočila zastavu prišla je čovjeku koji se predstavio kao Srbin po imenu Mark. Tvrdio je da je to srpska zastava, te da je centar Nuggetsa Nikola Jokić četnik. Novinarki naravno nije bilo ništa jasno nakon te izjave, ali je Mark rekao da je to pozitivna osobina za Srbina.

Mark je isto tako rekao da je zastavu naručio preko interneta, a nekolicina ljudi oko njega umirala je od smijeha jer nije mogla vjerovati da reporterka, koja radi za momčad iz koje dolazi srpski košarkaš, ne vidi da to nije srpska zastava.

Navodno je na tribinama bilo još nekoliko Hrvata koji su tijekom utakmice u nekoliko navrata uzvikivali "četnik, četnik" kada je Jokić imao loptu u rukama.

U svakom slučaju, bili ti navijači Hrvati, Amerikanci ili neke treće nacionalnosti, sramotno i krajnje osuđujuće ponašanje ovih ljudi na košarkaškoj utakmici.